ભાજપના શાસકો સ્વર્ણિમ જનભાગીદારી સ્કીમની સફળતાનાં ગુણગાન ગાતાં થાકતાં નથી. શહેરની ૪૦૦૦ કરતાં વધારે સોસાયટીમાં ગત વર્ષ રૂ.૩૫૦ કરોડ કરતાં વધુ રકમની ૮૦ઃ૨૦નાં વિવિધ કામો હાથ ધરાયાં તેમ જ રાજ્યની તમામ કોર્પોરેશનમાં ૮૦ઃ૨૦નાં કામોમાં અમદાવાદ કોર્પોરેશન પ્રથમ ક્રમાંકે છે તેવો પ્રશ્ન શાસક પક્ષનો દાવો છે. જનભાગીદારીના સફળ મોડેલના પ્રયોગને કારણે શહેરને ‘ડસ્ટ ફ્રી સિટી’ બનાવવાના પ્રયાસમાં હરણફાળ આવી છે અને સોસાયટી વિસ્તારમાં સ્વચ્છતાનું ધોરણ ઊંચું આવ્યું હોવાનું સત્તાધીશોનું કહેવું છે.